Григор Димитров започва срещу англичанин или китаец на турнира в Чънду
Начало На фокус Григор Димитров започва срещу англичанин или китаец на турнира в Чънду
Най-добрият ни тенисист Григор Димитров научи възможните си съперници в започващия следващата седмица турнир от сериите АТР 250 в китайския град Чънду.
След достигането си до полуфиналите на US Open Гришо се изкачи до 25-а позиция в световната ранглиста и съответно организаторите на турнира в Чънду го поставиха под номер 4 в схемата.
Любопитното е, че когато Димитров заяви участие в турнира, той се нуждаеше от „уайлд кард“, защото беше 74-и в света, но сега организаторите отчетоха прогреса му в класацията на АТР и го поставиха в челото на основната схема.
Така Григор пропуска по право първия кръг в Чънду, а във втория го очаква победителят от двойката Даниел Еванс и Ян Бай, друг участник с „уайлд кард“ от Китай.
Българинът е в долната половина на схемата, където водач е вторият поставен Феликс Оже-Алиасим и съответно двамата могат да се срещнат на полуфиналите.
Преди това обаче потенциално Гришо може да премери сили с номер 6 Тейлър Фриц, който започва срещу Александър Бублик, или пък някого измежду Вашек Поспишил или Джордан Томпсън. Самият Оже-Алиасим ще започне срещу Жоао Соуса или Хьон Чун, а после го очаква петият поставен Душан Лайович.
В горната половина на схемата са номер 1 Джон Иснър и номер 3 Беноа Пер, като американецът има коварно ранно препятствие в лицето на Денис Шаповалов евентуално на четвъртфиналите, като и двамата в момента се подвизават за тим „Свят“ в Laver Cup.
предишна статияСонда на НАСА засне черно петно на Юпитер (снимки)
Следваща статия„Геополитикал фючърс“: Какви са военните опции на САЩ в Иран?
Какво постигна дотук и какво още може да постигне Гришо в Акапулко
Надал си осигури сблъсък с Григор на полуфиналите в Акапулко
Григор Димитров срещу Рафаел Надал на полуфиналите в Акапулко (ОБНОВЕНА)
02.06.2020, 17:04